CELEX: 62014CB0086
Language: el
Date: 2014-12-11 00:00:00
Title: Υπόθεση C-86/14: Διάταξη του Δικαστηρίου (όγδοο τμήμα) της 11ης Δεκεμβρίου 2014 (αίτηση του Juzgado de lo Social no 1 de Granada — Ισπανία για την έκδοση προδικαστικής αποφάσεως) — Marta León Medialdea κατά Ayuntamiento de Huetor Vega (Προδικαστική παραπομπή — Κοινωνική πολιτική — Οδηγία 1999/70/ΕΚ — Συμφωνία-πλαίσιο για την εργασία ορισμένου χρόνου που συνήφθη από την ETUC, την UNICE και το CEEP — Διαδοχικές συμβάσεις εργασίας ορισμένου χρόνου στον δημόσιο τομέα — Ρήτρα 3, σημείο 1 — Έννοια του «εργαζομένου ορισμένου χρόνου» — Ρήτρα 5, σημείο 1 — Μέτρα για την πρόληψη της καταχρηστικής συνάψεως διαδοχικών συμβάσεων ή σχέσεων εργασίας ορισμένου χρόνου — Κυρώσεις — Αναχαρακτηρισμός της σχέσεως εργασίας ως συμβάσεως εργασίας αορίστου χρόνου σε μη μόνιμη θέση — Δικαίωμα αποζημιώσεως)

20.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 127/3
            
         Διάταξη του Δικαστηρίου (όγδοο τμήμα) της 11ης Δεκεμβρίου 2014 (αίτηση του Juzgado de lo Social no 1 de Granada — Ισπανία για την έκδοση προδικαστικής αποφάσεως) — Marta León Medialdea κατά Ayuntamiento de Huetor Vega
   (Υπόθεση C-86/14) (1)
   
   ((Προδικαστική παραπομπή - Κοινωνική πολιτική - Οδηγία 1999/70/ΕΚ - Συμφωνία-πλαίσιο για την εργασία ορισμένου χρόνου που συνήφθη από την ETUC, την UNICE και το CEEP - Διαδοχικές συμβάσεις εργασίας ορισμένου χρόνου στον δημόσιο τομέα - Ρήτρα 3, σημείο 1 - Έννοια του «εργαζομένου ορισμένου χρόνου» - Ρήτρα 5, σημείο 1 - Μέτρα για την πρόληψη της καταχρηστικής συνάψεως διαδοχικών συμβάσεων ή σχέσεων εργασίας ορισμένου χρόνου - Κυρώσεις - Αναχαρακτηρισμός της σχέσεως εργασίας ως συμβάσεως εργασίας αορίστου χρόνου σε μη μόνιμη θέση - Δικαίωμα αποζημιώσεως))
   (2015/C 127/04)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Social no 1 de Granada
   
      Διάδικοι στην υπόθεση της κύριας δίκης
   
   Marta León Medialdea
   
      κατά
   
   Ayuntamiento de Huetor Vega
   
      Διατακτικό
   
   
               1)
            
            
               Οι ρήτρες 2 και 3, σημείο 1, της συμφωνίας-πλαισίου για την εργασία ορισμένου χρόνου που συνήφθη στις 18 Μαρτίου 1999 και παρατίθεται στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, έχουν την έννοια ότι εργαζόμενος, όπως η ενάγουσα της κύριας δίκης, εμπίπτει στο πεδίο εφαρμογής της ως άνω συμφωνίας-πλαισίου, εφόσον συνδεόταν με τον εργοδότη του με συμβάσεις εργασίας ορισμένου χρόνου κατά την έννοια των ρητρών αυτών.
            
         
               2)
            
            
               Η συμφωνία-πλαίσιο για την εργασία ορισμένου χρόνου έχει την έννοια ότι αντιτίθεται σε εθνική κανονιστική ρύθμιση, όπως η επίμαχη στην κύρια δίκη, η οποία δεν προβλέπει καμία αποτελεσματική κύρωση για τις καταχρήσεις που προκύπτουν κατά την έννοια της ρήτρας 5, σημείο 1, της ως άνω συμφωνίας-πλαισίου από τη χρησιμοποίηση διαδοχικών συμβάσεων εργασίας ορισμένου χρόνου στον δημόσιο τομέα, εφόσον στην εσωτερική έννομη τάξη δεν προβλέπεται καμία αποτελεσματική κύρωση για τις καταχρήσεις αυτές.
            
         
               3)
            
            
               Στο αιτούν δικαστήριο εναπόκειται να εκτιμήσει, σύμφωνα με την εθνική νομοθεσία, τις συλλογικές συμβάσεις και την εθνική πρακτική, τη φύση που πρέπει να έχει η αποζημίωση που καταβάλλεται σε εργαζόμενο, όπως η ενάγουσα της κύριας δίκης, προκειμένου αυτή να αποτελεί αρκούντως αποτελεσματική κύρωση των καταχρήσεων κατά την έννοια της ρήτρας 5, σημείο 1, της συμφωνίας-πλαισίου για την εργασία ορισμένου χρόνου.
               Στο αιτούν δικαστήριο εναπόκειται επίσης, εάν συντρέχει λόγος, να ερμηνεύσει, στο μέτρο του δυνατού, τις κρίσιμες διατάξεις του εσωτερικού δικαίου κατά τρόπο σύμφωνο προς το δίκαιο της Ένωσης.
            
         
      (1)  ΕΕ C 142 της 12.5.2014.